# דף מקורות (12) – נוסח ברכת המזון - עיון תפילה (קפח-קצ)

(ויחי תש"ף)

## המחוייבות לנוסח

### תלמוד בבלי מסכת ברכות דף מ עמוד ב

בנימין רעיא כרך ריפתא ואמר: בריך מריה דהאי פיתא. אמר רב: יצא. והאמר רב: כל ברכה שאין בה הזכרת השם אינה ברכה! - דאמר: בריך רחמנא מריה דהאי פיתא. והא בעינן שלש ברכות! מאי יצא דקאמר רב - נמי, יצא ידי ברכה ראשונה.

מאי קמשמע לן - אף על גב דאמרה בלשון חול, תנינא, ואלו נאמרים בכל לשון: פרשת סוטה, וידוי מעשר, קריאת שמע, ותפלה, וברכת המזון! אצטריך, סלקא דעתך אמינא; הני מילי - דאמרה בלשון חול כי היכי דתקינו רבנן בלשון קדש, אבל לא אמרה בלשון חול כי היכי דתקינו רבנן בלשון קדש אימא לא - קמשמע לן.

### תלמוד ירושלמי (וילנא) מסכת ברכות פרק ו הלכה ב

תני ר' יוסי אומר כל המשנה על המטבע שטבעו חכמים לא יצא ידי חובתו ר' יודה אומר כל שנשתנה מברייתו ולא שינה ברכתו לא יצא ר' מאיר אומר אפילו אמר ברוך שברא החפץ הזה מה נאה הוא זה יצא ר' יעקב בר אחא בשם שמואל הלכה כר' מאיר מילתיה דרב אמרה כן חד פרסוי אתא לגבי רב בגין דאנא אכל פיסתי ולא אנא חכים מברכא עליה ואנא אמר ברוך דברא הדין פסא נפיק אנא ידי חובתי א"ל אין.

### רמב"ם הלכות ברכות פרק א ה-ו

(ה) ונוסח כל הברכות עזרא ובית דינו תקנום, ואין ראוי לשנותם ולא להוסיף על אחת מהם ולא לגרוע ממנה, וכל המשנה ממטבע שטבעו חכמים בברכות אינו אלא טועה, וכל ברכה שאין בה הזכרת השם ומלכות אינה ברכה אלא אם כן היתה סמוכה לחבירתה.

(ו) וכל הברכות כולן נאמרין בכל לשון והוא שיאמר כעין שתקנו חכמים, ואם שינה את המטבע הואיל והזכיר אזכרה ומלכות וענין הברכה אפילו בלשון חול יצא.

### שולחן ערוך, קפז, א

יש אומרים: ברוך משביע לרעבים, ואין לאומרו, והמוסיף גורע; ואם אמר במקום ברכת הזן: בריך רחמנא מלכא, מאריה דהאי פיתא, יצא; וי"א שצריך שיחתום: בריך רחמנא דזן כולא.

## ברכה ראשונה

### נוסח אשכנז (ספרד), נוסח ברכה ראשונה

1. בָּרוּךְ אַתָּה ה' אֱ-לֹהֵינוּ מֶלֶךְ הָעוֹלָם
2. הַזָּן אֶת הָעוֹלָם כֻּלּוֹ בְּטוּבוֹ בְּחֵן בְּחֶסֶד וּבְרַחֲמִים, הוּא נֹתֵן לֶחֶם לְכָל-בָּשָׂר כִּי לְעוֹלָם חַסְדּוֹ
3. וּבְטוּבוֹ הַגָּדוֹל תָּמִיד לֹא חָסַר לָנוּ וְאַל יֶחְסַר לָנוּ מָזוֹן (תָּמִיד) לְעוֹלָם וָעֶד בַּעֲבוּר שְׁמוֹ הַגָּדוֹל
4. כִּי הוּא אֵל זָן וּמְפַרְנֵס לַכֹּל וּמֵטִיב לַכֹּל וּמֵכִין מָזוֹן לְכָל-בְּרִיּוֹתָיו אֲשֶׁר בָּרָא
5. (כָּאָמוּר פּוֹתֵחַ אֶת-יָדֶךָ וּמַשְׂבִּיעַ לְכָל-חַי רָצוֹן)
6. בָּרוּךְ אַתָּה ה' הַזָּן אֶת הַכֹּל.

### ערוך השולחן אורח חיים סימן קפז, סעיף ב

ברכה ראשונה פותחת בברוך וחותמת בברוך שהיא ברכה ארוכה שיש בה כמה עניינים דיש בה: שבח שהשי"ת זן את כל העולם (2) ותפלה שאל יחסר לנו מזון לעולם ועד (3) ולבד שהוא יתברך זן מזונות ההכרחיים שא"א לחיות בלעדם עוד מפרנס לכל ומטיב לכל גם במותרות (4) וגם מכין מזון לכל בריה ובריה שתמצא מזונותיה במקום שהיא (5).

### שם, סעיף ד

...דהכוונה של חן חסד רחמים נ"ל דהנה ג' מדרגות יש בבני אדם יש עשירים גדולים וזהו **בחן** על דרך "ונח מצא חן" כלומר השפעה יתירה; ויש בעלי בתים ממוצעים שכל מה שצריכים משיגים בנקל ואין להם מותרות וזהו **בחסד** שהש"י משפיע לו חסדו שכל מה שצריך משיג בקלות; ויש עניים שלחמם בא להם בקושי וזהו **ברחמים** כי אין שם רחמים נופל אלא במקום שמדת הדין שורה ... וגם נכלל בנותן לחם לכל בשר כל הברואים לבד האדם ולכן שייך לומר הוא כלומר שזה שמזין האדם מזין לכל ברואי עולם:

### רמב"ם סדר תפילות נוסח ברכת המזון

ברוך אתה יי' אלהינו מלך העולם הזן את העולם כולו בטובו בחן ובחסד וברחמים ומפרנס לכל כאמור פותח את ידך ומשביע לכל חי רצון ומכין מזון לכל בריותיו אשר ברא ברוך אתה יי' הזן את הכל.

### בית יוסף אורח חיים סימן קפז

כתב הכל בו (סי' כה כב ע"ד) יש אומרים שאין לומר בה כאמור (תהלים קמה טז) פותח את ידך (5) רק חותמין ברוך אתה ה' הזן את הכל בלי שום פסוק וטעמא דמסתבר הוא כי איך נביא פסוק שאמרו דוד לדברי משה רבינו ע"ה עכ"ל ואין בטענה זו הכרח

### ערוך השולחן אורח חיים סימן קפז, ג

....ולענ"ד נראה כוונה אחרת בהוספה זו דהשי"ת הטביע בטבע כל בעל חי שיהא שש ושמח במזונותיו ושימאס מאכל אחר וזהו הכוונה ומכין מזון לכל בריותיו אשר ברא כלומר שהכין טבע זה הבעל חי למזונותיו דווקא ומביא ראיה לזה ממה שאמר דוד [תהלים קמה, טז] פותח וגו' ומשביע לכל חי רצון כלומר שכל בעל חי מלא רצון ממזונותיו ומביא מזה הפסוק ראיה שכן היתה כוונת משה רבינו...

## ברכה שניה

### נוסח אשכנז (ספרד), ברכה שניה

1. נוֹדֶה לְּךָ ה' אֱ-לֹהֵינוּ
2. עַל שֶׁהִנְחַלְתָּ לַאֲבוֹתֵינוּ אֶרֶץ חֶמְדָּה טוֹבָה וּרְחָבָה
3. וְעַל שֶׁהוֹצֵאתָנוּ יְיָ אֱלֹהֵינוּ מֵאֶרֶץ מִצְרַיִם וּפְדִיתָנוּ מִבֵּית עֲבָדִים
4. וְעַל בְּרִיתְךָ שֶׁחָתַמְתָּ בִּבְשָׂרֵנוּ
5. וְעַל תּוֹרָתְךָ שֶׁלִּמַּדְתָּנוּ וְעַל חֻקֶּיךָ שֶׁהוֹדַעְתָּנוּ
6. **וְעַל חַיִּים חֵן וָחֶסֶד שֶׁחוֹנַנְתָּנוּ,**
7. **וְעַל אֲכִילַת מָזוֹן שָׁאַתָּה זָן וּמְפַרְנֵס אוֹתָנוּ תָּמִיד, בְּכָל יוֹם וּבְכָל עֵת וּבְכָל שָׁעָה.**
8. וְעַל הַכֹּל יְיָ אֱלֹהֵינוּ אֲנַחְנוּ מוֹדִים לָךְ וּמְבָרְכִים אוֹתָךְ, יִתְבָּרַךְ שִׁמְךָ בְּפִי כָּל חַי תָּמִיד לְעוֹלָם וָעֶד, כַּכָּתוּב: וְאָכַלְתָּ וְשָׂבַעְתָּ, וּבֵרַכְתָּ אֶת יְיָ אֱלֹהֶיךָ עַל הָאָרֶץ הַטּוֹבָה אֲשֶּׁר נָתַן לָךְ.
9. בָּרוּךְ אַתָּה יְיָ, עַל הָאָרֶץ וְעַל הַמָּזוֹן.

### רמב"ם סדר תפילות נוסח ברכת המזון

1. נודה לך יי' אלהינו
2. ונברכך מלכנו כי הנחלת את אבותינו ארץ חמדה טובה ורחבה ברית ותורה
3. על שהוצאתנו מארץ מצרים ופדיתנו מבית עבדים
4. על תורתך שלמדתנו על חוקי רצונך שהודעתנו
5. על כולם יי' אלהינו אנו מודים לך ומברכים את שמך כאמור ואכלת ושבעת וברכת את יי' אלהיך על הארץ הטובה אשר נתן לך
6. ברוך אתה יי' על הארץ ועל המזון...

*גם בנוסח האשכנזי וגם בספרדי נוסף המזון גם לברכת ההודאה. נראה שמהות הדבר הוא שיש לקשר כל אחת מהברכות להודאה על המזון (6-7), לעומת זאת נוסח הרמב"ם מפריד שההודאה על המזון היא דווקא בברכה ראשונה.*

### ערוך השלחן

...אינה פותח בברוך (1) מפני שהיא סמוכה לחברתה...

### בבלי ברכות מח ע"ב-מט ע"א

תניא, **רבי אליעזר אומר**: כל שלא אמר ארץ חמדה טובה ורחבה, בברכת הארץ ומלכות בית דוד בבונה ירושלים - לא יצא ידי חובתו; **נחום הזקן אומר**: צריך שיזכור בה ברית. (4) **רבי יוסי אומר**: צריך שיזכור בה תורה. (5) **פלימו אומר**: צריך שיקדים ברית לתורה, שזו נתנה בשלש בריתות (מט ע"א) וזו נתנה בשלש עשרה בריתות.

**רבי אבא אומר**: צריך שיאמר בה הודאה תחלה (1) וסוף (8), והפוחת - לא יפחות מאחת, וכל הפוחת מאחת הרי זה מגונה.

וכל החותם מנחיל ארצות בברכת הארץ (9) ומושיע את ישראל בבונה ירושלים - הרי זה בור, וכל שאינו אומר ברית ותורה בברכת הארץ ומלכות בית דוד בבונה ירושלים - לא יצא ידי חובתו.

### בית יוסף אורח חיים סימן קפז

וכתוב בשבלי הלקט (סי' קנז) פירש ה"ר בנימין לפי שראה יהושע את משה רבינו ע"ה שחמד ליכנס לארץ והתפלל עליה וגם אבות העולם חמדו ליכנס שם וליקבר שם כיון שזכה הוא ליכנס שם תיקן בברכת הארץ ארץ חמדה: (2-3)

צריך שיזכיר בה ברית. פירוש שכשנימול אברהם כרת יי' אתו ברית לתת לו את הארץ: צריך שיזכיר בה תורה. שנאמר (תהלים קה מד) ויתן להם ארצות גוים וגו' בעבור ישמרו חוקיו ותורותיו ינצורו:

### בית יוסף אורח חיים סימן קפז

והחותם ברוך מנחיל ארצות הרי זה מגונה. (9) גם זה בפרק שלשה שאכלו שם ונראה לי דטעמא משום דמנחיל ארצות שייך גם לשאר עמים שהנחילם ארצות ואנו צריכים שיברך על הנחלת ארץ ישראל ביחוד:

### ספר אבודרהם ברכת הלחם, זימון, ברכת המזון

וכל החותם מנחיל ארצות בברכת הארץ ומושיע את ישראל בבונה ירושלים הרי זה מגונה (ברכות מט, א). פי' דמנחיל ארצות משמע על כל אומה שהנחילה ארץ. וכן מושיע את ישראל משמע מכל צרה וצוקה.

*[כמו בברכת הרועה (בברכת הזן) גם כאן ברכת הבור היא ברכה על האדמה - ברכה לכאורה אוניברסלית, אך הברכה האמיתית – ברכת יהושע היא על הנחלת ארץ ישראל ארץ ששייכת בעומק לעם ישראל והיא מעבר רק לזכות לחיות על האדמה.]*

### פירושי סידור התפילה לרוקח [קמז] ברכת המזון עמוד תשלט

ועל חיים חן וחסד ומזון (6) שאתה חונן ומרחם על בריותיך ומזמן לנו, שמכין לנו תמיד. בכל יום ובכל עת ובכל שעה (7) דכתיב לתת להם את אכלם בעתו.

## ברכה שלישית

### נוסח אשכנז, ברכה שלישית

רַחֶם נָא ה' אֱלֹהֵינוּ

1. עַל יִשְׂרָאֵל עַמֶּךָ,
2. וְעַל יְרוּשָׁלַיִם עִירֶךָ,
3. וְעַל צִיּוֹן מִשְׁכַּן כְּבוֹדֶךָ,
4. וְעַל מַלְכוּת בֵּית דָּוִד מְשִׁיחֶךָ,
5. וְעַל הַבַּיִת הַגָדוֹל וְהַקָדוֹשׁ שֶׁנִּקְרָא שִׁמְךָ עָלָיו.
6. **אֱ-לֹהֵינוּ, אָבִינוּ, רְעֵנוּ, זוּנֵנוּ, פַרְנְסֵנוּ וְכַלְכְּלֵנוּ וְהַרְוִיחֵנוּ, וְהַרְוַח לָנוּ ה' אֱ-לֹהֵינוּ מְהֵרָה מִכָּל צָרוֹתֵינוּ. וְנָא אַל תַּצְרִיכֵנוּ ה' אֱ-לֹהֵינוּ, לֹא לִידֵי מַתְּנַת בָּשָׂר וָדָם וְלֹא לִידֵי הַלְוָאָתָם, כִּי אִם לְיָדְךָ הַמְּלֵאָה הַפְּתוּחָה הַקְּדוֹשָׁה וְהָרְחָבָה, שֶׁלֹא נֵבוֹשׁ וְלֹא נִכָּלֵם לְעוֹלָם וָעֶד.**
7. וּבְנֵה יְרוּשָׁלַיִם עִיר הַקֹּדֶשׁ בִּמְהֵרָה בְיָמֵינוּ. בָּרוּךְ אַתָּה ה', בּוֹנֵה בְרַחֲמָיו יְרוּשָׁלַיִם. אָמֵן.

### רמב"ם סדר תפילות נוסח ברכת המזון

רחם יי' אלהינו

1. על ישראל עמך
2. ועל ירושלים עירך
3. ועל ציון משכן כבודך
4. ועל הבית הגדול והקדוש שנקרא שמך עליו
5. **ומלכות דוד משיחך תחזיר למקומה בימינו**
6. ובנה ירושלים בקרוב כאשר דברת ברוך אתה יי' בונה ברחמיו את ירושלים,
* *ישנם שני הבדלי נוסח: סדר השבחים (3-5-4), ופילת רענו פרנסנו (6).*

### תלמוד בבלי מסכת ברכות דף מח עמוד ב

...דוד ושלמה תקנו בונה ירושלים. דוד תקן על ישראל עמך ועל ירושלים עירך (1-2), ושלמה תקן על הבית הגדול והקדוש (5).

### בבלי ברכות מט ע"א

וכל החותם מנחיל ארצות בברכת הארץ ומושיע את ישראל בבונה ירושלים - הרי זה בור, וכל שאינו אומר ברית ותורה בברכת הארץ ומלכות בית דוד בבונה ירושלים (4) - לא יצא ידי חובתו.

... אמר רב ששת: פתח ברחם על עמך ישראל (1) חותם במושיע ישראל, פתח ברחם על ירושלים - חותם בבונה ירושלים. ורב נחמן אמר: אפילו פתח ברחם על ישראל (1) חותם בבונה ירושלים (7), משום שנאמר: בונה ירושלים ה' נדחי ישראל יכנס, אימתי בונה ירושלים ה' - בזמן שנדחי ישראל יכנס.

* *הצעה לביאור ההבדל בין סדר השבחים, בנוסח האשכנזי הסדר הוא: ישראל, ירושלים, ציון משכן, מלכות דוד, מקדש. ואילו בסדר של הרמב"ם והנוסח הספרדי: ישראל, ירושלים העיר, ציון משכן, מקדש, מלכות דוד העתידית. נראה שההבדל בין הנוסחים הוא בשאלה האם מדובר על מלכות דוד שהקימה את המקדש או מלכות בית דוד העתידי (ויתכן אף שיש כאן רמז שיתכן ויבוא אחרי המקדש).*

### ערוך השלחן קפח, ב

...ועוד כיון שבפתיחה אומרים רחם מסיימים ג"כ ברחמים...

### תלמוד ירושלמי (וילנא) מסכת שבת פרק טו, ג

... תני אסור לתבוע צרכיו בשבת. ר' זעירא שאל רבי חייא בר בא מהו מימר רעינו פרנסינו. א"ל טופוס ברכות כך הן.

### חידושי הרמב"ן מסכת שבת דף קיג עמוד ב

מכאן אני אומר שמנהגם לא היה לאומרו אלא לומר ברכת נחמה כמו שאנו אומרים, שאם היה מנהג לאומרו לא היה שואל מהו למימר הכי אלא היה לו להקשות והרי אומרין רענו פרנסנו, ומ"מ אם רצה אומר כן שטופס ברכה כך הוא בחול ואין צריך לשנות אבל לשאול צרכיו מעצמו אסור, ואני תמה בין בחול בין בשבת רענו פרנסנו בבונה ירושלים מאי בעי, ושמא בברכת הזן היו אומרים כן כמו שאנו אומרים בה לא חסר לנו ולא יחסר לעולם ועד.

* "רענו פרנסינו...", קיים הן בנוסח האשכנזי והן בנוסח הספרדי אך לא קיים ברמב"ם. הנוסח מוזכר בירושלמי בתוך דיון האם ניתן לומר אותו בשבת, שמוכרע שכיון שהוא "טופס ברכות" אין בעיה שמבקש. יתכן וגירסת הרמב"ם נובעת מאותה שיטה שלא להזכיר את המזון אלא בברכה ראשונה, וממילא מובן מנהגנו שבכל הברכות להזכיר את המזון (וכן נראה בדברי הרמב"ן שהקשה מה השייכות שלה לברכת בונה ירושלים).

### תלמוד בבלי מסכת ברכות דף מה עמוד ב

תני חדא: העונה אמן אחר ברכותיו הרי זה משובח, ותניא אידך: הרי זה מגונה! - לא קשיא: הא - בבונה ירושלים, הא - בשאר ברכות. אביי עני ליה בקלא כי היכי דלשמעו פועלים וליקומו, דהטוב והמטיב לאו דאורייתא. רב אשי עני ליה בלחישא, כי היכי דלא נזלזלו בהטוב והמטיב.

### רמב"ם הלכות ברכות פרק א הלכה טז

כל העונה אמן אחר ברכותיו הרי זה מגונה, והעונה אחר ברכה שהיא סוף ברכות אחרונות הרי זה משובח, כגון אחר בונה ירושלים בברכת המזון ואחר ברכה אחרונה של קריאת שמע של ערבית, וכן בסוף כל ברכה שהיא סוף ברכות אחרונות עונה בה אמן אחר עצמו.

## ברכה רביעית

### נוסח ברכה רביעית

1. בָּרוּךְ אַתָּה ה' אֱ-לֹהֵינוּ, **מֶלֶךְ** הָעוֹלָם,
2. הָ-אֵל אָבִינוּ, **מַלְכֵּנוּ**, אַדִירֵנוּ, בּוֹרְאֵנוּ, גֹּאֲלֵנוּ, יוֹצְרֵנוּ, קְדוֹשֵׁנוּ קְדוֹשׁ יַעֲקֹב, רוֹעֵנוּ רוֹעֵה יִשְׂרָאַל,
3. **הַמֶּלֶךְ הַטּוֹב** וְהַמֵּיטִיב לַכֹּל, שֶׁבְּכָל יוֹם וָיוֹם.
4. הוּא הֵיטִיב, הוּא מֵיטִיב, הוּא יֵיטִיב לָנוּ,
5. הוּא גְמָלָנוּ, הוּא גוֹמְלֵנוּ, הוּא יִגְמְלֵנוּ לָעַד,
6. לְחֵן וּלְחֶסֶד וּלְרַחֲמִים וּלְרֶוַח הַצָּלָה וְהַצְלָחָה, בְּרָכָה וִישׁוּעָה, נֶחָמָה פַּרְנָסָה וְכַלְכָּלָה וְרַחֲמִים וְחַיִּים וְשָׁלוֹם, וְכָל טוֹב; וּמִכָּל טוּב לְעוֹלָם אַל יְחַסְּרֵנוּ.

### רמב"ם סדר תפילות נוסח ברכת המזון

1. ברוך אתה ה' א-להינו מלך העולם
2. האל אבינו מלכנו אדירנו בוראנו גואלנו קדושנו קדוש יעקב
3. המלך הטוב והמטיב שבכל יום ויום
4. גומלנו
5. חן וחסד ורחמים וכל טוב

### תלמוד בבלי מסכת ברכות דף מט עמוד א

אמר רבה בר בר חנה אמר רבי יוחנן: הטוב והמטיב צריכה מלכות. מאי קא משמע לן? - כל ברכה שאין בה מלכות לא שמה ברכה, והא אמרה רבי יוחנן חדא זימנא! - אמר רבי זירא: לומר שצריכה שתי מלכיות, חדא דידה, וחדא דבונה ירושלים. - אי הכי, נבעי תלת - חדא דידה, וחדא דבונה ירושלים וחדא דברכת הארץ! - אלא, ברכת הארץ מאי טעמא לא? - משום דהויא לה ברכה הסמוכה לחברתה, בונה ירושלים נמי לא תבעי דהויא לה ברכה הסמוכה לחברתה! - הוא הדין דאפילו בונה ירושלים נמי לא בעיא, אלא איידי דאמר מלכות בית דוד - לאו אורח ארעא דלא אמר מלכות שמים. **רב פפא אמר, הכי קאמר: צריכה שתי מלכיות לבר מדידה.**

### טור אורח חיים הלכות בציעת הפת, סעודה, וברכת המזון סימן קפט

...לכך צריך להזכיר בה ג' מלכיות וג' גמולות וג' הטבות וזה נוסחה בא"י אמ"ה כו' ...הרי ג' מלכיות ג' הטבות המלך הטוב והמטיב לכל הוא ייטיב לנו... כתב אחי ה"ר יחיאל ז"ל נהגו להאריך בברכת הטוב והמטיב הרחמן בכמה גוונים ולא ידעתי מאין בא זה להרבות בבקשה בין ברהמ"ז לברכת בפה"ג ואפשר שנהגו לעשות כן מהא דאמרו (ברכות מו א) אורח מברך יר"מ וכו' ע"כ ונ"ל שאין בזה משום הפסק.

### בית יוסף אורח חיים סימן קפח

וכתב הרא"ש (פ"ז סי' כב) שצריכה שתי מלכיות חד דידה וחד דבונה ירושלים כדמפרש ואזיל כיון דתקנו לומר מלכות בית דוד בבונה ירושלים ראוי להזכיר בה ג"כ מלכות של עולם אלא שלא רצו להזכיר מלכות של עולם אצל בשר ודם ולכן תקנו להזכיר מלכות בהטוב והמטיב הילכך בבונה ירושלים אין לומר אבינו מלכנו רוענו וכן כתב המרדכי (סי' קעו) בשם התוספות (ד"ה לומר)

### ערוך השלחן קפט, ג

ברכה זו פותחת בברוך, שאינה סמוכה לחבירתה כיון שנתקנה בפני עצמה... ואינה חותמת בברוך דהיא כברכה קצרה...

###  ערוך השלחן, קפט, ז

סוף הברכה הוא לעולם אל יחסרנו ושם צריכים לענות אמן והרחמן שאנו אומרים אינו מהברכה אלא תוספת בעלמא הוא כעין תחנונים שאחר שמ"ע וז"ל הטור... ועכ"פ להוציא מדעת ההמון שסוברים דהרחמן שייך לברהמ"ז ועונין אמן אחר הרחמן ולא אחר אל יחסרנו וזהו טעות גדול וצריכים להודיע להם...